JR พุ่ง 5% ลุ้น Q4 คว้างานเพิ่ม 200 ลบ. หลังตุนแบ็กล็อก 5.3 พันลบ. ทยอยรับรู้ถึงปี 67
JR พุ่ง 5% ผู้บริหารเผยเดินหน้าเข้าประมูลงานไตรมาส 4/2564 ลุ้นคว้าเพิ่มราว 200 ลบ. หลังสินเดือนมิ.ย. ตุนแบ็กล็อก 5.3 พันลบ. ทยอยรับรู้ยาวถึงปี 2567
22 ก.ย. 2564

ผู้สื่อข่าวรายงานว่า วันนี้ (22 ก.ย.2564) ราคาหุ้นบริษัท เจ.อาร์.ดับเบิ้ลยู.ยูทิลิตี้ จำกัด (มหาชน) หรือ JR  ณ.เวลา 12.22 น. อยู่ที่ระดับ 7.70 บาท ปรับตัวเพิ่มขึ้น 0.40 บาท หรือ 5.48% โดยทำจุดสูงสุดที่ 7.75 บาท และทำจุดต่ำสุดที่  7.35 บาท ด้วยมูลค่าการซื้อขาย 102.07 ล้านบาท

โดยราคาหุ้น JR ปรับตัวขึ้นแรงเป็นการสะท้อนผลบวก เมื่อทางนายจรัญ วิวัฒน์เจษฎาวุฒิ ประธานเจ้าหน้าที่บริหาร JR เปิดเผยว่า บริษัทยังคงเดินหน้าเข้าประมูลงานช่วงไตรมาส 4 ปี 2564 ต่อเนื่องอีกราว 200 ล้านบาท แบ่งเป็นงานวางระบบไฟฟ้า 180 ล้านบาท และงานวางระบบสื่อสาร 19 ล้านบาท ขณะที่ในปี 2565 ยังมีงานที่จะเข้าประมูลอีกราว 7 พันล้านบาท แบ่งเป็นงานวางระบบไฟฟ้า 6.7 พันล้านบาท และงานวางระบบสื่อสาร 480 ล้านบาท
ขณะที่ผลประกอบการในไตรมาส 3 ปี 2564 คาดว่าจะเติบโตต่อเนื่องจากการเริ่มเข้าส่งมอบงานได้ตามปกติและมีงาน Access Node CAT  THIX Bangrak ที่ได้เซ็นสัญญาอีกราว 87 ล้านบาท และงานระบบสื่อสารโทรคมนาคมและเทคโนโลยีสารสนเทศอีก 15 ล้านบาท
อย่างไรก็ดีจาก ณ สิ้นสุดเดือนมิ.ย. 2564 บริษัทมี Backlog อยู่ที่ 5.3 พันล้านบาท ทยอยรับรู้ต่อเนื่องถึงปี 2567 โดยจะทยอยรับรู้ในปีนี้ราว 1.4 พันล้านบาท ส่วนในปี 2565 ราว 2.5 พันล้านบาท ขณะที่ในปี 2566 ราว 1.1 พันล้านบาท และในปี 2567 ราว 106 ล้านบาท
ส่วนด้านงานโครงการเปลี่ยนระบบสายไฟฟ้าอากาศเป็นสายไฟฟ้าใต้ดินตามแนวรถไฟฟ้าสายสีเหลืองและสายสีชมพูเฟส 2 มูลค่ากว่า 6,000 ล้านบาท ปัจจุบันอยู่ระหว่างการออกแบบและวางแผน โดยคาดว่าจะประกาศผลได้ในช่วงต้นปี 2565 ซึ่งจะเข้ามาช่วยสร้างการเติบโตให้กับบริษัทได้ในอนาคต
รวมถึงบริษัทยังใช้ความเป็น Engineering Base และ IT Solution Base ซึ่งเป็นจุดแข็งของบริษัท ในการขยายงานไปยังประเภท Oil&amp;Gas มากขึ้น ซึ่งปัจจุบันเริ่มมีกลุ่มลูกค้าและรายได้เข้ามาแล้ว
 
 
 
 